Kinnitatud

Vasalemma Põhikooli direktori

01.04.2021 käskkirjaga nr 1-3/14

**Vasalemma Põhikooli õpilaste vastuvõtmise tingimused ja kord**

**§ 1. Üldsätted**

(1) Vasalemma Põhikooli õpilaste vastuvõtmise tingimused ja kord (edaspidi Kord) reguleerib õpilaste vastuvõttu Vasalemma Põhikooli (edaspidi Kool).

(2) Kool tagab õppimisvõimalused igale koolikohustuslikule õpilasele, kelle elukohaks on Lääne-Harju vald. Õpilase elukohaandmed fikseeritakse 01.mai rahvastikuregistri andmete seisuga.

(3) Õpilaskoha saamise eelduseks on lapse seadusliku esindaja või eestkostja (edaspidi lapsevanem) taotlus e-keskkonnas ARNO veebiaadressil: <https://piksel.ee/arno/laaneharju/> või võimaluse puudumisel esitatakse allkirjastatud avaldus Koolile.

(4) Taotluse rahuldamisest või mitterahuldamisest teavitatakse vanemat e-keskkonna ARNO kaudu ja taotluses esitatud e-posti aadressile, kui vanem on selleks nõusoleku andnud, või posti teel viie tööpäeva jooksul alates taotluse esitamise päevast.

(5) Kooli õpilaste arvestust peetakse õpilasraamatus ja Eesti Hariduse Infosüsteemis (EHIS).

(6) Kui õpilase elukoha aadress rahvastikuregistri andmetel ei ole Lääne-Harju vald, saab lapsevanem esitada taotluse põhikooli määramiseks arvestades käesolevas Korras sätestatut, kuid õppekoha saamine võimaldatakse vaid antud klassis vaba õppekoha olemasolul.

(7) Käesolevas Korras reguleerimata küsimustes lähtutakse põhikooli- ja gümnaasiumiseadusest ning haridus- ja teadusministri poolt kehtestatud õpilase kooli vastuvõtmise üldisetest tingimusest ja korrast.

**§ 2. Õpilase vastuvõtmine 1. klassi**

1. Elukohajärgse kooli koha taotlemiseks esitab lapsevanem ajavahemikus 01. aprill kuni 31. mai Koolile taotluse e-keskkonnas ARNO või allkirjastatud avalduse Koolile.
2. Koolikohustuslikust east noorema lapse seaduslik esindaja esitab enne 1. maid lõikes 1 nimetatud taotluse ja sellele lisaks lasteasutuse hinnangu lapse koolivalmiduse kohta või nõustamiskomisjoni soovituse.
3. Koos taotlusega esitab lapsevanem e-keskkonna ARNO kaudu koolile järgmised lisadokumendid:
4. sisseastuja isikut tõendava dokumendi (selle puudumisel sünnitunnistuse või -tõendi) koopia;
5. väljavõtte õpilase tervisekaardist;
6. nõustamiskomisjoni otsuse hariduslike erivajaduste kohta (selle olemasolul).
7. Koolivalmiduskaardi esitab lapsevanem Koolile hiljemalt 15. juuniks.
8. Kooliaasta alguses, kuid mitte hiljem kui 15. septembriks esitab vanem koolile paberkandjal dokumendifoto (3x4 cm) õpilaspileti jaoks.
9. Õpilase arvamine Kooli 1. klassi nimekirja kinnitatakse Kooli poolt e-keskkonnas ARNOs hiljemalt 15. juuniks.
10. Alates 15. augustist on õigus komplekteerida vabaks jäänud õppekohad ning võtta vastu lapsi, kelle elukoht rahvastikuregistri andmetel on väljaspool Lääne-Harju valda.

**§ 3. Õpilaste vastuvõtmine 2.-9. klassidesse**

1. Põhikooli 2. – 9. klassis õpinguid alustada sooviva õpilase vanem esitab Koolile taotluse e-keskkonnas ARNO või allkirjastatud avalduse Koolile.
2. Koos taotlusega esitab lapsevanem e-keskkonna ARNO kaudu koolile järgmised lisadokumendid:
3. sisseastuja isikut tõendava dokumendi (selle puudumisel sünnitunnistuse või -tõendi) koopia;
4. väljavõtte õpilase tervisekaardist;
5. nõustamiskomisjoni otsuse hariduslike erivajaduste kohta (selle olemasolul).
6. Õpilaspileti taotlemiseks esitab vanem või tema seaduslik esindaja koolile dokumendifoto.
7. Lisaks lõikes 2 nimetatud dokumentidele esitab koha taotleja Koolile väljavõtte õpilasraamatust ja klassitunnistuse, kus sõnalised hinnangud on teisendatud viie palli süsteemi.

**§ 4. Õpilase üleminek ühest koolist teise**

1. Õpilase ühest koolist teise üleminekuks loetakse õpilase ühe kooli õpilaste nimekirjast väljaarvamist ning teise kooli samale haridustasemele vastuvõtmist. Õpilane jätkab uues koolis õpinguid klassis, kus ta eelmises koolis väljaarvamise hetkel õppis või kuhu ta on üle viidud.
2. Klassi, kus õpilane õpinguid jätkab, määrab õppenõukogu arvestades õpilase vanust ja seni omandatud haridust, järgmistel juhtudel:
3. välisriigi õppeasutusest tulnud isiku puhul, kui ta ei ole varem Eestis õppinud;
4. isiku puhul, kellel puudub läbitud õpinguid tõendav dokument;
5. isiku puhul, kes on eelnevalt õppinud lihtsustatud õppes ja soovib õpinguid jätkata põhikooli riikliku õppekava järgi;
6. isiku puhul, kes eelnevalt õppis koolis, kus rakendati põhikooli- ja gümnaasiumiseaduses sätestatud nominaalsest õppeajast erinevat nominaalset õppeaega.
7. Euroopa koolist tulnud õpilase puhul arvestatakse Euroopa koolide põhikirja konventsioonis sätestatut.
8. Välisriigi õppeasutusest tulnud õpilane, kes on enne välisriiki asumist õppinud Eesti koolis ning soovib jätkata põhihariduse omandamist Eestis, asub õppima sama kooli vastavas klassis, kus ta välisriigi õppeasutuses õppimise aega arvestades õpiks juhul, kui ta oleks õpinguid jätkanud Eestis ning oleks iga õppeaasta järel viidud üle järgmisse klassi. Õpilase või piiratud teovõimega õpilase puhul vanema taotlusel võib õpilane vajadusel jätkata õpinguid madalamas klassis. Õpilasele koostatakse vajadusel individuaalne õppekava lähtudes eelnevast õpikogemusest ja arvestades kooli õppekava

**§ 5. Õpilaste koolist väljaarvamine**

1. Õpilase koolist väljaarvamiseks esitab lapsevanem vähemalt 14 päeva enne õpilase lahkumist taotluse e-keskkonnas ARNO või allkirjastatud avalduse Koolile, milles märgitakse õpilase koolist lahkumise aeg ja kool kuhu ta õppima asub.
2. Muud õpilase koolist väljaarvamise alused on sätestatud põhikooli- ja gümnaasiumiseaduses.
3. Enne kooli lõpetamist õpilase koolist väljaarvamisel väljastab kool õpilasele õigusaktides nimetatud dokumendid.

**§ 6. Lõppsätted**

Kooli vastuvõtu tingimusi ja korda ei muudeta ajavahemikus 1. märtsist kuni järgmise õppeaasta alguseni.